L'israelià Azmi Nasser serà el nou seleccionador de Palestina
L'israelià Azmi Nasser serà el nou seleccionador de Palestina després de superar el principal obstacle per poder fer la seva feina, l'obtenció d'un permís policial per accedir lliurement a Gaza i poder tenir un contacte directe amb els jugadors. Nasser, d'origen àrab, i la Federació Palestina de futbol havien arribat a un acord fa un mes, però no podia fer la seva feina ja que no tenia permís per accedir a la franja de Gaza, ocupada per Israel des de 1967.
31/12/2004 - 00.00 Actualitzat 31/12/2004 - 19.00
Nasser va ajudar a la creació de la selecció palestina al 1990 quan les relacions entre Israel i l'Autoritat Palestina eren més fluïdes. Palestina, que no ha aconseguit el dret per participar en la fase de classificació del Mundial 2006, es nodreix de jugadors de la franja de Gaza i Cisjordània i d'expatriats.